ટેસ્ટ ક્રિકેટમાં ટીમ ઇન્ડિયાનું શાનદાર પ્રદર્શનઃ ૨૦૧૬માં ટેસ્ટ ક્રિકેટમાં ટીમ ઇન્ડિયાએ શાનદાર પ્રદર્શન કર્યું છે. વિરાટ કોહલીની કેપ્ટનશિપવાળી ટીમ ઇન્ડિયાએ આ વર્ષમાં એક પણ ટેસ્ટ ગુમાવી નથી. આ વર્ષે ભારત ૧૨ ટેસ્ટ રમ્યું, જેમાંથી નવ ટેસ્ટમાં જીત હાંસલ કરી અને ત્રણ ટેસ્ટ ડ્રો રહી. આ વર્ષે ભારતે પોતાની બધી ટેસ્ટ શ્રેણી જીતી લીધી છે. જુલાઈ અને ઓગસ્ટમાં વેસ્ટ ઇન્ડીઝ વિરુદ્ધ તેમની જ ધરતી પર રમાયેલી ચાર ટેસ્ટની શ્રેણી ભારતે ૨-૦થી જીતી લીધી હતી.